EclipseSecuencia da eclipse solar do 20 de marzo de 2015. A notar que a totalidade remata no Polo Norte, así como que en Galicia será visible aproximadamente entre as 10 e as 12 da mañá, hora local.
O 20 de marzo de 2015 tivo lugar unha eclipse solar total (sobre algúns lugares do Atlántico Norte) cunha magnitude de 1,045. en Galicia a máxima magnitude, no extremo noroeste, foi de 0,8. A duración da totalidade, no mellor punto, foi de 2 minutos e 47 segundos, fronte á costa das Illas Feroe, 64°26′3″N 6°39′0″O﻿ / ﻿64.43417, -6.65000.

Ó remate deste camiño, a sombra da Lúa afastouse da superficie da Terra pola zona polar. Coincidiu co día do equinoccio, cando o Sol estaba no horizonte polar e xorde despois do semestre de noite polar.

A eclipse puido verse dende Europa en diferentes graos de parcialidade segundo a latitude. Dende Islandia e Escandinavia foi case total, e total foi tamén ós 90º de latitude norte, no polo. Esta eclipse total de Sol foi xusto anterior a unha eclipse total de Lúa que ocorre 15 días despois, a Eclipse lunar de abril de 2015.

En relación á escala de tempo do ciclo metónico de 19 anos, esta eclipse total equinoccial foi a primeira dunha serie de tres eclipses totais equinocciais consecutivas separadas por 19 anos. Segundo o programa Stellarium, a próxima eclipse total en equinoccio ocorre no ano 2034 e é a máis precisa do terceto, pois poderase ver como total dende o ecuador, círculo do planeta no que nos equinoccios ao mediodía os raios del Sol inciden de xeito perpendicular. Esta eclipse equinoccial total de 2015 é a primeira da serie de tres nun período de 38 anos, 470 meses lunares, ciclos de fases ou ciclos sinódicos.

Percorrido
----------

Animación do percorrido da sombra en secuencia de imaxes de 30 en 30 segundos:

Datos da eclipse en Galicia
---------------------------

En Galicia, os datos extremos corresponden a:

A Guarda (comezo da eclipse en Galicia):

* Inicio eclipse: 9 h 03 m 51 s (GTM + 1)
* Máximo eclipse: 10 h 06 m 31 s
* Fin eclipse: 11 h 14 m 39 s
* Magnitude: 0,782
* Obscurecemento: 73,4 %

Ribadeo (fin da eclipse en Galicia):

* Inicio eclipse: 9 h 07 m 21 s
* Máximo eclipse: 10 h 10 m 56 s
* Fin eclipse: 11 h 19 m 50 s
* Magnitude: 0,797
* Osbcurecemento: 75,4 %

O **máximo de magnitude en Galicia** corresponde á zona entre Cedeira e Cariño, no concello de Cariño. Os datos para Cariño son:

* Inicio eclipse: 9 h 07 m 11 s
* Máximo eclipse: 10 h 10 m 34 s
* Fin eclipse: 11 h 19 m 14 s
* Magnitude: 0,805
* Obscurecemento: 76,4 %

Galería de imaxes
-----------------

* Berlín, Alemaña 10:28 - fonte non confirmadaBerlín, Alemaña 10:28 - fonte non confirmada
* Lorient, Francia 10:19Lorient, Francia 10:19
* Praga, República Checa 10:48 - fonte non confirmadaPraga, República Checa 10:48 - fonte non confirmada
* Milán, Italia 11:07 - fonte non confirmadaMilán, Italia 11:07 - fonte non confirmada
* Chester-le-Street, Inglaterra, 9:07 GMTChester-le-Street, Inglaterra, 9:07 GMT
* Kłodzko, Polonia 9:54 UTCKłodzko, Polonia 9:54 UTC
* Dublín, Irlanda 9:30 GMTDublín, Irlanda 9:30 GMT

Notas
-----

1. ↑  Total Solar Eclipse of 2015 Mar 20 NASA Consultado el 30 de octubre de 2009
2. ↑  Total Solar Eclipse: March 20 2015 Consultado o 30 de octubre de 2009
3. ↑  Instituto Geográfico Nacional. "Eclipse solar del 20 de marzo de 2015". Arquivado dende o orixinal o 09/03/2015. Consultado o 10/03/2015.
4. ↑  Instituto Geográfico Nacional. "Eclipse solar del 20 de marzo de 2015". Consultado o 10/03/2015.

Véxase tamén
------------

### Ligazóns externas

* Interactive map of the eclipse with local circumstances and diagram
* Información completa da eclipse para España, por provincias e capitais, con instrucións e precaucións para a observación do Sol
* Páxina de información sobre a eclipse da Organización Salmantina da Astronáutica e o Espazo